b'\n_START_ARTICLE_\nLi Hang\n_START_SECTION_\nKariera\n_START_PARAGRAPH_\nHang je debitiral med profesionalci v sezoni 2008/09. V poklicno snooker karavano se je uvrstil po zmagi na Azijskem prvenstvu do 21 let v Rangunu, kjer je v finalu premagal rojaka Li Yuana 6-1. Sodeloval je tudi na turnirju Jiangsu Classic leta 2008, kjer je resda kon\xc4\x8dal kot zadnji v svoji skupini, a mu je zato uspelo premagati finalista Svetovnega prvenstva 2008 Allisterja Carterja 2-0._NEWLINE_V svoji prvi poklicni sezoni je prikazoval solidne igre, s katerimi je brez te\xc5\xbeav ubranil svoje mesto v karavani. V svojem prvem kvalifikacijskem dvoboju za nastop na Svetovnem prvenstvu je moral priznati premo\xc4\x8d Danielu Wellsu, ki ga je izlo\xc4\x8dil z izidom 10-9.'